Forslag til RÅDETS AFGØRELSE om indgåelse af bilaterale aftaler om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester Det Europæiske Fællesskab og Republikken Estland, Det Europæiske Fællesskab og Republikken Letland, Det Europæiske Fællesskab og Republikken Litauen, Det Europæiske Fællesskab og Republikken Malta, Det Europæiske Fællesskab og Republikken Polen, Det Europæiske Fællesskab og Den Slovakiske Republik, Det Europæiske Fællesskab og Republikken Slovenien, Det Europæiske Fællesskab og Den Tjekkiske Republik

(forelagt af Kommissionen)

BEGRUNDELSE

1. Begrundelse

På grundlag af de forhandlingsdirektiver, Rådet vedtog den 21.10.2002, har Kommissionen ført forhandlinger om bilaterale aftaler om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester mellem Det Europæiske Fællesskab og otte kandidatlande: Republikken Estland, Republikken Letland, Republikken Litauen, Republikken Malta, Republikken Polen, Den Slovakiske Republik, Republikken Slovenien og Den Tjekkiske Republik.

Teksten til aftalerne og disses bilag er vedlagt denne meddelelse. I det følgende vurderes aftalerne i lyset af forhandlingsdirektiverne vedtaget af Rådet, og det henstilles til Rådet, at det giver sin bemyndigelse til undertegnelsen af disse aftaler og beslutter at godkende indgåelsen heraf på Fællesskabets vegne.

1.1. Vurdering af aftalerne

Aftalerne indeholder bestemmelser om ovennævnte kandidatlandes deltagelse i notifikationsproceduren, der blev indført på fællesskabsplan med direktiv 83/189/EØF (ændret adskillige gange og siden kodificeret ved direktiv 98/34/EF, som efterfølgende er ændret ved direktiv 98/48/EF) [1].

[1] Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter, EFT L 204 af 21.7.1998. Direktivets anvendelsesområde er blevet udvidet til også at omfatte informationssamfundets tjenester gennem Europa-Parlamentets og Rådets direktiv 98/48/EF af 20. juli 1998 om ændring af direktiv 98/34/EF om en informationsprocedure med hensyn til tekniske standarder og forskrifter, EFT L 217 af 5.8.1998. Ny titel: Europa-Parlamentets og Rådets direktiv om en informationsprocedure med hensyn til tekniske standarder og forskrifter samt forskrifter for informationssamfundets tjenester.

Hver bilateral aftale indeholder nøjagtigt de samme artikler. Kun betragtningerne er forskellige, idet nogle af kandidatlandene allerede har indgået PECA-aftaler. Hvor dette er tilfældet, er der henvist til disse PECA-aftaler. I forbindelse med Republikken Malta er der i betragtningerne henvist til Associeringsaftalen mellem Det Europæiske Fællesskab og Republikken Malta og ikke til Europaaftalen, da Republikken Malta ikke har indgået en Europaaftale med De Europæiske Fællesskaber.

I overensstemmelse med forhandlingsmandatet er anvendelsesområdet for aftalerne identisk med det, der er fastsat ved direktiv 98/34/EF, ændret ved direktiv 98/48/EF. Desuden er definitionen på tekniske forskrifter og forskrifter for informationssamfundets tjenester identisk med definitionen i artikel 1 i direktiv 98/34/EF, ændret ved direktiv 98/48/EF.

Hvad angår systemer til udveksling af oplysninger, skal Fællesskabet i henhold til forhandlingsmandatet sikre, at de pågældende lande informeres om de udkast til tekniske forskrifter og forskrifter for informationssamfundets tjenester, som medlemsstaterne meddeler Kommissionen i henhold til direktiv 98/34/EF, ændret ved direktiv 98/48/EF.

Hvert af de kandidatlande, der indgås en bilateral aftale med, har ansvar for at meddele Fællesskabet sine udkast til tekniske forskrifter og forskrifter for informationssamfundets tjenester.

I overensstemmelse med forhandlingsdirektiverne er den status quo-periode på tre måneder, der er fastsat i direktiv 98/34/EF, ændret ved direktiv 98/48/EF, optaget i hver aftale. I løbet af denne status quo-periode på tre måneder har Fællesskabet ret til at udtale sig om udkast notificeret af de enkelte kandidatlande, med hvem der er udarbejdet en bilateral aftale; og hvert kandidatland har ret til at udtale sig om de udkast, som således er notificeret af medlemsstaterne.

Endelig er kandidatlandene i henhold til forhandlingsdirektiverne forpligtede til at forelægge oplysningerne på et officielt fællesskabssprog.

1.2. Redegørelse for de enkelte artikler

1.2.1. Aftalen

Da artiklerne er enslydende i alle aftaler, gælder denne redegørelse for de enkelte artikler for alle bilaterale aftaler:

Præamblen. Heri fastlægges det grundlæggende mål for aftalen, nemlig at det pågældende land inddrages i notifikationsproceduren.

Artikel 1: Definitioner. Disse behøver ingen nærmere forklaring. Definitionerne er identiske med dem, der anvendes i direktiv 98/34/EF, ændret ved direktiv 98/48/EF.

Artikel 2: Undtagelse fra anvendelsesområdet. Ligesom det er tilfældet i direktiv 98/34/EF, ændret ved direktiv 98/48/EF, falder foranstaltninger, som medlemsstaterne eller det pågældende kandidatland træffer for at sikre beskyttelsen af personer (og navnlig arbejdstagere) under anvendelsen af produkterne, ikke ind under aftalens anvendelsesområde. Dog er notifikation i henhold til artiklen påkrævet, hvis sådanne foranstaltninger berører produkterne.

Artikel 3: Systemer til udveksling af oplysninger. I denne artikel fastsættes det, at det påhviler Fællesskabet at fremsende medlemsstaternes notifikationer til de pågældende lande. Kandidatlandenes notifikationer skal ligeledes fremsendes til Fællesskabet. I overensstemmelse med direktiv 98/34/EF, ændret ved direktiv 98/48/EF, er det i tilfælde, hvor en teknisk forskrift blot omsætter den fulde ordlyd af en international eller europæisk standard, ikke nødvendigt at fremsende teksten til denne standard, da sådanne tekster er let tilgængelige for Kommissionen. I sådanne tilfælde er det tilstrækkeligt at fremsende nøjagtig henvisning til den pågældende standard.

Artikel 4: Sprog. I henhold til denne artikel skal udkast til tekniske forskrifter fremsendes i fuld oversættelse på et af Det Europæiske Fællesskabs officielle sprog.

Artikel 5: Grundtekster og risikoanalyse. Som fastlagt i direktiv 98/34/EF, ændret ved direktiv 98/48/EF, skal tekster, der ligger til grund for notificerede udkast til tekniske forskrifter forelægges i tilfælde, hvor dette er nødvendigt for at kunne vurdere rækkevidden af disse forskrifter. Desuden skal der i visse tilfælde fremsendes risikovurderinger, i det omfang sådanne er tilgængelige.

Artikel 6: Notifikation i tilfælde af væsentlige ændringer. I henhold til denne artikel skal der foretages ny notifikation, hvis medlemsstaterne eller det pågældende kandidatland ændrer tidligere notificerede udkast. Definitionerne på væsentlige ændringer er identiske med dem, der anvendes i direktiv 98/34/EF, ændret ved direktiv 98/48/EF.

Artikel 7: Yderligere oplysninger. Denne artikel fastsætter, at hver kontraherende part har ret til at forlange yderligere oplysninger om notificerede udkast, hvor dette er nødvendigt for at kunne vurdere dem.

Artikel 8: Bemærkninger. Det præciseres, at hver kontraherende part kan fremsætte bemærkninger til udkast notificeret af den anden kontraherende part.

Artikel 9: Status quo-periode. Der gælder en generel status quo-periode på tre måneder for udkast notificeret af hver kontraherende part. Det er ikke muligt at forlænge denne status quo-periode.

Artikel 10: Hasteprocedure. Ifølge denne artikel skal status quo-perioden på tre måneder ikke anvendes i tilfælde, hvor der påberåbes presserende grunde. Definitionen på presserende grunde er identisk med den, der anvendes i direktiv 98/34/EF, ændret ved direktiv 98/48/EF.

Artikel 11: Endelig tekst og administrative rammer for fremsendelse af oplysninger. Det fastsættes i artiklen, at også den endelige tekst skal fremsendes. Det skyldes, at det i forbindelse med visse notifikationer er nyttigt at kunne sammenligne den notificerede tekst med den endeligt vedtagne. Artiklen henviser også til aftalens bilag III (se nedenfor), som indeholder generelle bestemmelser for de administrative rammer for meddelelse af oplysninger under aftalen.

Artikel 12: Undtagelser fra notifikationsforpligtelsen. Denne artikel omhandler tilfælde, hvor notifikation ikke er påkrævet. Disse undtagelser er identiske med dem, der er anført i direktiv 98/34/EF, ændret ved direktiv 98/48/EF. Med hensyn til internationale aftaler indgået af det pågældende kandidatland, fastsætter artiklen, at landet ikke behøver notificere om love og administrative bestemmelser, der udspringer af forpligtelser i henhold til internationale aftaler, der gælder i kandidatlandet og i hele Det Europæiske Fællesskab. Dette skyldes, at der vil gælde ens bestemmelser i kandidatlandet og i Det Europæiske Fællesskab, da kandidatlandet og alle medlemsstaterne har omsat de internationale aftaler.

Hvis kandidatlandet derimod vedtager love eller administrative bestemmelser, der udspringer af en international aftale, som gælder i kandidatlandet og i et tredjeland, eller som gælder i kandidatlandet og i kun en del af Det Europæiske Fællesskab, er notifikation påkrævet, da de trufne foranstaltninger i sådanne tilfælde kan udgøre handelshindringer, idet disse to typer internationale aftaler ikke gælder i hele de to kontraherende parters territorium.

Artikel 13: Fortrolighed. Oplysninger fremsendt under den bilaterale aftale er i princippet ikke fortrolige, men begge de kontraherende parter kan forlange fortrolighed.

Artikel 14: Forvaltning af aftalen. I forbindelse med aftalens forvaltning, fastsættes det dels, at der skal finde regelmæssige drøftelser sted mellem Det Europæiske Fællesskab og de pågældende kandidatlande, og dels at kandidatlandene skal være repræsenteret i det stående udvalg, der er nedsat i henhold til direktiv 98/34/EF, ændret ved direktiv 98/48/EF.

Artikel 15: Territorial bestemmelse. Dette er en standardbestemmelse, der definerer aftalens geografiske anvendelsesområde.

Artikel 16: Ikrafttrædelse. Dette er en standardbestemmelse, der fastsætter rammerne for ikrafttrædelsen.

Artikel 17: Udløb. Det behøver ingen nærmere forklaring, at aftalen udløber på datoen for kandidatlandets tiltrædelse.

Artikel 18: Aftalens sprog. Dette er en standardbestemmelse, som fastsætter, at aftalen udarbejdes på alle fællesskabssprog og på kandidatlandets sprog.

1.2.2. Bilagene til aftalen

Her følger en redegørelse for indholdet af bilagene.

Bilag I: Informationssamfundstjenester. Dette bilag bidrager til en yderligere præcisering af begrebet informationssamfundsstjenester som defineret i aftalens artikel 1, nr. 2. Bilaget er identisk med bilag V til direktiv 98/34/EF, ændret ved direktiv 98/48/EF.

Bilag II: Finansielle tjenesteydelser. Dette bilag indeholder en vejledende liste over finansielle tjenesteydelser, der er udelukket fra aftalens anvendelsesområde (se aftalens artikel 1, nr. 5, tredje afsnit). Bilaget er identisk med bilag VI til direktiv 98/34/EF, ændret ved direktiv 98/48/EF.

Bilag III: Administrativ procedure for fremsendelse af oplysninger. Dette bilag indeholder nogle generelle bestemmelser for de administrative rammer for fremsendelse af oplysninger under aftalen. Disse rammer er i princippet identiske med dem, der gælder for de EFTA-lande, der har underskrevet EØS-aftalen.

2. Forslag til Rådets afgørelse

Vedlagt findes et forslag til Rådets afgørelse. Forslaget omhandler vedtagelse og underskrift af de bilaterale aftaler. Det forudsætter derfor, at Rådet godkender disse bilaterale aftaler.

Hvert kandidatland skal have underskrevet sin bilaterale aftale, før den kan vedtages. Det foreslås derfor, at Rådets formand bemyndiges til at udpege de personer, der er beføjet til at undertegne aftalerne på Fællesskabets vegne.

Kommissionen henstiller derfor, at Rådet vedtager vedlagte forslag til afgørelse.

2003/0080(ACC)

Forslag til RÅDETS AFGØRELSE om indgåelse af bilaterale aftaler om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester Det Europæiske Fællesskab og Republikken Estland, Det Europæiske Fællesskab og Republikken Letland, Det Europæiske Fællesskab og Republikken Litauen, Det Europæiske Fællesskab og Republikken Malta, Det Europæiske Fællesskab og Republikken Polen, Det Europæiske Fællesskab og Den Slovakiske Republik, Det Europæiske Fællesskab og Republikken Slovenien, Det Europæiske Fællesskab og Den Tjekkiske Republik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første sætning,

under henvisning til forslag fra Kommissionen [2], og

[2] [...],[...], s. [...]

ud fra følgende betragtning:

De bilaterale Aftaler om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester mellem Det Europæiske Fællesskab og Republikken Estland, Det Europæiske Fællesskab og Republikken Letland, Det Europæiske Fællesskab og Republikken Litauen, Det Europæiske Fællesskab og Republikken Malta, Det Europæiske Fællesskab og Republikken Polen, Det Europæiske Fællesskab og Den Slovakiske Republik, Det Europæiske Fællesskab og Republikken Slovenien, Det Europæiske Fællesskab og Den Tjekkiske Republik er blevet forhandlet og bør derfor godkendes;

TRUFFET FØLGENDE AFGØRELSE:

Artikel 1

De bilaterale Aftaler om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester mellem Det Europæiske Fællesskab og Republikken Estland, Det Europæiske Fællesskab og Republikken Letland, Det Europæiske Fællesskab og Republikken Litauen, Det Europæiske Fællesskab og Republikken Malta, Det Europæiske Fællesskab og Republikken Polen, Det Europæiske Fællesskab og Den Slovakiske Republik, Det Europæiske Fællesskab og Republikken Slovenien, Det Europæiske Fællesskab og Den Tjekkiske Republik godkendes herved på Det Europæiske Fællesskabs vegne. Teksten til aftalerne og disses bilag er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalerne med bindende virkning for Fællesskabet og til på Fællesskabets vegne at fremsende den note, der er omhandlet i aftalernes artikel 15 i ( [3]).

[3] Aftalens ikrafttrædelsesdato vil af Rådets sekretariat blive offentliggjort i Den Europæiske Unions Tidende.

Udfærdiget i Bruxelles, den .

På Rådets vegne

Formand

AFTALE

om en informationsprocedure med hensyn til tekniske forskrifter vedrørende informationssamfundets tjenester Det Europæiske Fællesskab og Republikken Estland

DEN EUROPÆISKE UNION

på den ene side, og

Republikken Estland på den anden side,

i det følgende benævnt 'de kontraherende parter',

SOM TAGER HENSYN TIL Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland og på den anden side [4], særlig artikel 1,

[4] EFT L 68 af 9.3.1998, s. 3.

SOM TAGER HENSYN TIL informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab [5],

[5] Direktiv 98/34/EF (EFT L 204 af 21.7.1998, s. 37), ændret ved direktiv 98/48/EF (EFT L 217 af 5.8.1998, s. 18).

SOM TAGER HENSYN TIL forpligtelserne mellem Republikken Estland og Det Europæiske Fællesskab om at fremme harmoniske økonomiske forbindelser mellem de kontraherende parter,

SOM TAGER HENSYN TIL det løbende samarbejde mellem Det Europæiske Fællesskab og Republikken Estland om tekniske handelshindringer og den fælles forståelse mellem parterne inden for rammerne af dette samarbejde om at udvide informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab, til også at gælde i Republikken Estland -

ER BLEVET ENIGE OM FØLGENDE:

Artikel 1

I denne aftale forstås ved:

1. "produkt": alle produkter, der fremstilles industrielt, og alle landbrugsprodukter, herunder også fiskeriprodukter

2. "tjeneste": enhver tjeneste i informationssamfundet, dvs. enhver tjeneste, der normalt ydes mod betaling, og som teleformidles ad elektronisk vej på individuel anmodning fra en tjenestemodtager.

Med henblik på denne definition forstås ved:

- "teleformidling": at en tjeneste ydes, uden at parterne er til stede samtidig

- "ad elektronisk vej": at en tjeneste fra afsendelsesstedet sendes og på bestemmelsesstedet modtages ved hjælp af elektronisk databehandlingsudstyr (herunder digital komprimering) og datalagringsudstyr, og udelukkende sendes, rutes og modtages via tråd, radio, optiske midler eller andre elektromagnetiske midler

- "på individuel anmodning fra en tjenestemodtager": at en tjeneste ydes ved transmission af data på individuel anmodning.

En vejledende liste over tjenester, der ikke er omfattet af denne definition, findes i bilag I.

Aftalen gælder ikke tjenester i forbindelse med:

- radiospredning

- tv-spredning som omhandlet i artikel 1, litra a), i direktiv 89/552/EØF [6]

[6] EFT L 298 af 17.10.1989, s. 23, direktivet er senest ændret ved direktiv 97/36/EF (EFT L 202 af 30.7.1997, s. 1).

3. "teknisk specifikation": en specifikation nedfældet i et dokument, som fastlægger karakteristika for et produkt, som f.eks. kvalitet, brugsegenskaber, sikkerhed, dimensioner, herunder krav til varen vedrørende handelsmæssig betegnelse, terminologi, symboler, prøvning og prøvningsmetoder, emballering, mærkning eller etikettering samt procedurer for overensstemmelsesvurdering.

Udtrykket "teknisk specifikation" dækker ligeledes fremstillingsmetoder og processer vedrørende landbrugsprodukter i henhold til traktatens artikel 38, stk. 1, om oprettelse af Det Europæiske Fællesskab, produkter beregnet til konsum og dyrefoder samt lægemidler som defineret i artikel 1 i direktiv 2001/83/EF [7], samt fremstillingsmetoder og processer vedrørende andre produkter, når de har indvirkning på produktets karakteristika

[7] EFT L 311 af 28.11.2001, s. 67.

4. "andet krav": et krav, der ikke er en teknisk specifikation, og som pålægges et produkt af bl.a. forbruger- eller miljøbeskyttelseshensyn, og som vedrører produktets livscyklus efter markedsføring, såsom betingelser for anvendelse, genanvendelse, genbrug eller bortskaffelse, når disse betingelser kan influere betydeligt på sammensætningen af produktet, dets natur eller afsætningen af det

5. "forskrifter vedrørende tjenester": et krav af generel karakter vedrørende adgangen til at optage og udøve virksomhed i forbindelse med tjenester, der er omhandlet i nr. 2, navnlig bestemmelser vedrørende tjenesteyderen, tjenesterne og tjenestemodtageren, dog undtaget forskrifter, der ikke specifikt tager sigte på de i stk. 2 definerede tjenester.

Aftalen finder ikke anvendelse på forskrifter vedrørende spørgsmål, der er omfattet af Det Europæiske Fællesskabs bestemmelser om telekommunikationstjenester som defineret i direktiv 90/387/EØF [8].

[8] EFT L 192 af 24.7.1990, s. 1, direktivet er senest ændret ved direktiv 97/51/EF (EFT L 295 af 29.10.1997, s. 23).

Aftalen finder ikke anvendelse på forskrifter vedrørende forhold, der er omfattet af Det Europæiske Fællesskabs bestemmelser om finansielle ydelser og opregnet i den ikke-udtømmende liste i aftalens bilag II.

Med undtagelse af artikel 11 finder aftalen ikke anvendelse på forskrifter, der udstedes af eller for regulerede markeder i henhold til direktiv 93/22/EØF, eller andre markeder og organer, der udfører clearing- eller afviklingstransaktioner for sådanne markeder.

Med henblik på denne definition:

- anses en forskrift for specifikt at tage sigte på informationssamfundets tjenester, når det af begrundelsen og de dispositive bestemmelser fremgår, at den i sin helhed eller i visse enkelte bestemmelser specifikt har til hensigt og formål at give forskrifter for disse tjenester på eksplicit og målrettet måde

- anses en forskrift ikke for specifikt at tage sigte på informationssamfundets tjenester, når den kun indirekte eller tilfældigt vedrører disse tjenester

6. "teknisk forskrift": en teknisk specifikation eller et andet krav eller en forskrift vedrørende tjenester, herunder de administrative bestemmelser, der gælder herfor, som retligt eller faktisk skal overholdes ved markedsføring, levering eller anvendelse af en tjeneste eller etablering af en tjenesteoperatør i Det Europæiske Fællesskabs medlemsstater eller i en væsentlig del heraf eller i Republikken Estland eller i en væsentlig del heraf, samt love og administrative bestemmelser, der gælder i Det Europæiske Fællesskabs medlemsstater eller i Republikken Estland, vedrørende forbud mod fremstilling, import, markedsføring eller anvendelse af et produkt eller forbud mod levering eller anvendelse af en tjeneste eller mod en tjenesteyders etablering, jf. dog artikel 12.

De tekniske forskrifter, der faktisk skal overholdes, er navnlig følgende:

- love, forskrifter eller administrative bestemmelser i Det Europæiske Fællesskabs medlemsstater eller i Republikken Estland, der henviser enten til tekniske specifikationer eller andre krav eller forskrifter vedrørende tjenester eller til fagkodekser eller kodekser for god praksis, der igen henviser til tekniske specifikationer eller andre krav eller forskrifter vedrørende tjenester, og hvis overholdelse giver formodning om, at der er overensstemmelse med de krav, der er fastsat i de nævnte love eller administrative bestemmelser

- frivillige aftaler, som de offentlige myndigheder er kontraherende part i, og som af hensyn til almenvellet tager sigte på at opfylde tekniske specifikationer eller andre krav eller forskrifter vedrørende tjenester, bortset fra udbudsbetingelser i forbindelse med offentlige indkøbsaftaler

- tekniske specifikationer, andre krav eller forskrifter vedrørende tjenester, til hvilke der er knyttet skattemæssige eller finansielle foranstaltninger, som påvirker forbruget af produkterne eller tjenesterne ved at tilskynde til, at disse tekniske specifikationer, andre krav eller forskrifter vedrørende tjenester overholdes; tekniske specifikationer, andre krav eller forskrifter vedrørende tjenester, som er knyttet til de nationale sociale sikringsordninger, er ikke omfattet.

Disse omfatter tekniske forskrifter, der fastsættes af de af medlemsstaterne udpegede myndigheder, og som er opført på en liste, der udarbejdes af Kommissionen for Det Europæiske Fællesskab [9], i det følgende benævnt 'Kommissionen', inden for rammerne af det udvalg, der er omhandlet i artikel 5 i direktiv 98/34/EF. Republikken Estland udarbejder en tilsvarende liste og forelægger den for Kommissionen den første dag i den første måned efter ikrafttrædelse af denne aftale.

[9] EFT C 23 af 27.1.2000, s. 3.

Listen ændres efter samme procedure

7. "udkast til teknisk forskrift": en tekst til en teknisk specifikation eller et andet krav eller en forskrift vedrørende tjenester, herunder administrative bestemmelser, der er udarbejdet med henblik på at vedtage den eller senere få den vedtaget som en teknisk forskrift, og som befinder sig på et forberedende stadium, hvor det stadig er muligt at foretage omfattende ændringer.

Artikel 2

Aftalen anvendes ikke på foranstaltninger, som medlemsstaterne anser for nødvendige i henhold til traktaten om oprettelse af Det Europæiske Fællesskab, eller på foranstaltninger, som Republikken Estland anser for nødvendige for at:

- sikre beskyttelse af personer og navnlig arbejdstagere under anvendelse af produkterne, såfremt foranstaltningerne ikke berører produkterne.

Artikel 3

1. Med forbehold af artikel 12 underretter Det Europæiske Fællesskab Republikken Estland om de udkast til tekniske forskrifter, der anmeldes af medlemsstaterne. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. Det Europæiske Fællesskab skal også give Republikken Estland en begrundelse for, hvorfor det er nødvendigt at indføre den pågældende tekniske forskrift, medmindre denne allerede fremgår af udkastet.

2. Med forbehold af artikel 12 underretter Republikken Estland ligeledes Det Europæiske Fællesskab om sine udkast til tekniske forskrifter. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. De giver ligeledes Det Europæiske Fællesskab en begrundelse for, hvorfor det er nødvendigt at indføre en sådan teknisk forskrift, medmindre denne allerede fremgår af udkastet.

Artikel 4

Den fulde ordlyd af udkastet til den anmeldte tekniske forskrift skal foreligge på originalsproget og i fuld oversættelse til et af de officielle sprog i Det Europæiske Fællesskab.

Artikel 5

1. Samtidig fremsendes den fulde ordlyd på originalsproget af de love og administrative bestemmelser, der primært og direkte berøres af udkastet til en teknisk forskrift, hvis det er nødvendigt at kende den pågældende tekst for at kunne vurdere rækkevidden af udkastet til en teknisk forskrift, medmindre disse love og administrative bestemmelser er blevet tilsendt i forbindelse med en tidligere meddelelse.

2. Hvis udkastet til en teknisk forskrift af hensyn til folkesundheden eller beskyttelsen af forbrugerne eller miljøet specielt tager sigte på at begrænse markedsføringen eller anvendelsen af et stof, et præparat eller et kemisk produkt, fremsender medlemsstaterne og Republikken Estland ligeledes et resumé af eller henvisninger til de relevante oplysninger om det pågældende stof, præparat eller produkt samt oplysninger om kendte erstatningsprodukter, der findes på markedet, i det omfang disse oplysninger er til rådighed, og angiver, hvilke virkninger foranstaltningen forventes at få på folkesundheden, beskyttelsen af forbrugerne og miljøet, sammen med en risikovurdering, der så vidt muligt foretages efter de generelle principper for risikovurdering af kemiske produkter som omhandlet i artikel 10, stk. 4, i forordning (EØF) nr. 793/93 [10], når der er tale om et eksisterende stof, eller i artikel 3, stk. 2, i Rådets direktiv 67/548/EØF [11], når der er tale om et nyt stof.

[10] Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (EFT L 84 af 5.4.1993, s. 1).

[11] Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT L 196 af 16.8.1967, s. 1), ændret ved direktiv 92/32/EØF (EFT L 154 af 5.6.1992, s. 1).

Artikel 6

Medlemsstaterne og Republikken Estland fremsender en ny meddelelse efter ovennævnte regler, hvis de i udkastet til en teknisk forskrift foretager væsentlige ændringer, der fører til en ændring af anvendelsesområdet, en kortere frist for gennemførelsen end den oprindeligt fastsatte frist, yderligere specifikationer eller krav eller en stramning af disse. Transmission af disse kommunikationer vil finde sted ifølge bestemmelserne i Artikel 3.

Artikel 7

Hver kontraherende part kan anmode om yderligere oplysninger om et udkast til en teknisk forskrift, der er anmeldt i henhold til denne aftale.

Artikel 8

1. Det Europæiske Fællesskab og Republikken Estland kan fremsætte bemærkninger til de anmeldte udkast. De bemærkninger, der fremsættes af Republikken Estland, skal indgives til Kommissionen, mens Det Europæiske Fællesskabs bemærkninger indgives af Kommissionen til Republikken Estland.

2. Medlemsstaterne og Republikken Estland tager så vidt muligt hensyn til eventuelle bemærkninger i den videre udformning af udkastet til tekniske forskrifter.

3. Med hensyn til de tekniske specifikationer, andre krav eller forskrifter vedrørende tjenester, der er nævnt i artikel 1, nr. 6, andet afsnit, tredje led, kan de kontraherende parters bemærkninger kun vedrøre aspekter, som måtte være til hinder for samhandelen eller, for så vidt angår forskrifterne vedrørende tjenester, for den frie udveksling af tjenester eller for tjenesteyderes etableringsfrihed, men ikke en foranstaltnings skattemæssige eller finansielle aspekter.

4. Hvis Kommissionen påberåber sig en seks måneders udsættelse i henhold til reglerne i direktiv 98/34/EF, skal den underrette Republikken Estland herom.

Artikel 9

De kompetente myndigheder i medlemsstaterne og i Republikken Estland udsætter vedtagelsen af det anmeldte udkast til tekniske forskrifter i tre måneder regnet fra datoen for Kommissionens modtagelse af udkastet til forskrifter.

Artikel 10

Den i artikel 9 omtalte udsættelse anvendes ikke i tilfælde, hvor:

- de kompetente myndigheder af presserende grunde, der skyldes en alvorlig, uforudsigelig situation, og som vedrører beskyttelse af menneskers og dyrs sundhed, beskyttelse af plantelivet eller befolkningens sikkerhed og - for så vidt angår forskrifter vedrørende tjenester - ligeledes den offentlige orden, især beskyttelse af mindreårige, er nødt til i løbet af meget kort tid at udarbejde tekniske forskrifter og straks vedtage og iværksætte dem uden mulighed for samråd, eller

- de kompetente myndigheder af presserende grunde, der skyldes en alvorlig situation, som vedrører beskyttelsen af det finansielle systems sikkerhed og integritet, navnlig beskyttelsen af indskydere, investorer og forsikringstagere, øjeblikkeligt må vedtage og iværksætte forskrifter vedrørende finansielle tjenesteydelser.

Bevæggrunden for foranstaltningernes hastende karakter skal oplyses. Begrundelsen for at træffe hastende foranstaltninger skal være udførlig og klar, og der skal især lægges vægt på, at faren, som de pågældende myndigheder står over for, er uforudsigelig og alvorlig, og at det er absolut nødvendigt at træffe øjeblikkelige foranstaltninger for at imødegå den.

Artikel 11

1. Den endelige ordlyd af den tekniske forskrift på originalsproget skal ligeledes meddeles.

2. De administrative bestemmelser for ovennævnte anmeldelser er beskrevet i bilag III, som udgør en integreret del af denne aftale.

Artikel 12

1. Artikel 3 til 10 finder ikke anvendelse på love og administrative bestemmelser i medlemsstaterne eller i Republikken Estland eller på frivillige aftaler, hvis medlemsstaterne eller Republikken Estland dermed:

- for så vidt angår medlemsstaterne opfylder bindende europæisk fællesskabslovgivning, der tager sigte på vedtagelse af tekniske forskrifter eller forskrifter vedrørende tjenester, og for så vidt angår Republikken Estland omsætter europæisk fællesskabslovgivning, der tager sigte på vedtagelse af tekniske forskrifter eller forskrifter vedrørende tjenester, til national lovgivning

- for så vidt angår medlemsstaterne opfylder forpligtelser som følge af en international aftale, der tager sigte på vedtagelse af fælles tekniske specifikationer eller forskrifter vedrørende tjenester i Det Europæiske Fællesskab

- for så vidt angår Republikken Estland opfylder forpligtelser som følge af en international aftale, der tager sigte på vedtagelse af fælles tekniske specifikationer eller forskrifter vedrørende tjenester i Republikken Estland og Det Europæiske Fællesskab

- anvender beskyttelsesklausuler, der er fastsat i bindende europæiske fællesskabsretsakter

- anvender artikel 8, stk. 1, i direktiv 92/59/EØF [12]

[12] Rådets direktiv 92/59/EØF af 29. juni 1992 om produktsikkerhed i almindelighed (EFT L 228 af 11.8.1992, s. 24).

- blot fuldbyrder en dom afsagt af De Europæiske Fællesskabers Domstol

- blot ændrer en teknisk forskrift i henhold til artikel 1, nr. 6, på anmodning af Kommissionen med henblik på at fjerne en handelshindring eller - for så vidt angår forskrifter vedrørende tjenester - en hindring for den frie udveksling af tjenester eller etableringsfriheden for tjenesteydere.

2. Artikel 9 og 10 finder ikke anvendelse på medlemsstaternes eller Republikken Estlands love og administrative bestemmelser, der tager sigte på forbud mod fremstilling, forudsat at de ikke hindrer varernes frie bevægelighed.

3. Artikel 9 og 10 finder ikke anvendelse på de tekniske specifikationer eller andre krav eller forskrifter vedrørende tjenester, der er omhandlet i artikel 1, nr. 6, andet afsnit, tredje led.

Artikel 13

Oplysninger, der fremsendes i henhold til denne aftale, behandles på anmodning som fortrolige. Det Europæiske Fællesskab og Republikken Estland kan under forudsætning af, at de rette forholdsregler er truffet, indhente sagkyndig bistand hos fysiske eller juridiske personer, også i den private sektor.

Artikel 14

1. De kontraherende parter afholder inden for rammerne af det etablerede samarbejde mellem eksperter i Det Europæiske Fællesskab og Republikken Estland om tekniske handelshindringer regelmæssigt høringer både for at sikre, at proceduren i denne aftale fungerer tilfredsstillende, og for at drøfte eventuelle bemærkninger, som de kontraherende parter måtte have fremsat vedrørende et udkast til en teknisk forskrift, der er anmeldt i henhold til aftalen. De kontraherende parter kan, hvis de er enige herom, afholde ad hoc-møder for at behandle spørgsmål, der er af særlig interesse.

2. Republikken Estland udpeger en ekspert, som repræsenterer ham på møder i det udvalg, der er nedsat i henhold til artikel 5 i direktiv 98/34/EF, vedrørende 'informationssamfundets tjenester' og 'tekniske forskrifter'. Eksperten skal være embedsmand i statsadministrationen i Republikken Estland. Eksperten må ikke deltage i afstemningerne.

3. Kommissionen skal i god tid underrette eksperten om udvalgets mødedatoer og dagsorden. Kommissionen skal videresende relevante oplysninger til eksperten.

4. Udvalget kan på formandens foranledning mødes uden den ekspert, der repræsenterer Republikken Estland skal i så fald underrettes.

Artikel 15

Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Republikken Estlands område.

Artikel 16

Denne aftale træder i kraft på den første dag i den første måned efter den dato, på hvilken de kontraherende parter har udvekslet noter, der bekræfter gennemførelsen af deres respektive procedurer for aftalens ikrafttræden.

Artikel 17

Aftalen udløber den dag, hvor Republikken Estland tiltræder Den Europæiske Union.

Artikel 18

Denne aftale er udfærdiget i to eksemplarer, på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og estisk. Hver af disse tekster har samme gyldighed.

BILAG I

Vejledende liste over tjenester, der ikke er omfattet af artikel 1, nr. 2, andet afsnit

1. Tjenester, der ikke »teleformidles«

Tjenester, der ydes, også under anvendelse af elektroniske anordninger, og hvor tjenesteyderen og -modtageren er fysisk til stede:

a) undersøgelse eller behandling i en lægekonsultation, hvor der anvendes elektronisk udstyr, og hvor patienten er fysisk til stede

b) søgning i et elektronisk katalog i en forretning, hvor kunden er fysisk til stede

c) bestilling af flybilletter via et computernet i et rejsebureau, hvor kunden er fysisk til stede

d) elektroniske spil i en spillehal, hvor brugeren er fysisk til stede.

2. Tjenester, der ikke formidles »ad elektronisk vej«

- Tjenester med et fysisk indhold, også selv om de indebærer brug af elektroniske anordninger:

a) penge- og billetautomater (pengesedler og togbilletter)

b) adgang til vejnet, parkeringsanlæg osv. mod betaling, også selv om der ved ind- og/eller udkørsel er opstillet elektroniske anordninger til kontrol af adgangen og/eller for at sikre korrekt betaling

- Offlinetjenester: distribution af cd-rom og software på disketter

- Tjenester, som ikke ydes via elektroniske datalagrings- og databehandlingssystemer:

a) taletelefonitjenester

b) telefax-/telextjenester

c) tjenester, der ydes gennem taletelefoni eller telefax

d) konsultation af læge pr. telefon eller telefax

e) konsultation af advokat pr. telefon eller telefax

f) direkte markedsføring pr. telefon eller telefax.

3. Tjenester, der ikke formidles »på individuel anmodning af en tjenestemodtager«

Tjenester, der ydes ved datatransmission uden en individuel anmodning med henblik på at kunne modtages samtidig af et ubegrænset antal modtagere (punkt-til-multipunkt-transmission):

a) tv-spredning (herunder near-video on-demand-tjenester) som omhandlet i artikel 1, litra a), i direktiv 89/552/EØF

b) radiospredning

c) teletekst (tv).

BILAG II

Vejledende liste over finansielle tjenesteydelser som omhandlet i artikel 1, nr. 5, tredje afsnit

- Investeringsservice

- Forsikring og genforsikring

- Bankydelser

- Transaktioner vedrørende pensionsfonde

- Tjenesteydelser i forbindelse med termins- eller optionsforretninger.

Disse tjenesteydelser omfatter navnlig:

a) tjenesteydelser omtalt i bilaget til direktiv 93/22/EØF [13]; institutter for kollektiv investering

[13] EFT L 141 af 11.6.1993, s. 27.

b) tjenesteydelser i forbindelse med aktiviteter, der er undergivet gensidig anerkendelse, jf. bilaget til direktiv 89/646/EØF [14]

[14] EFT L 386 af 30.12.1989, s. 1), direktiv ændret ved direktiv 92/30/EØF (EFT L 110 af 28.4.1992, s. 52).

c) transaktioner i forbindelse med forsikring og genforsikring som omhandlet i:

- artikel 1 i direktiv 73/239/EØF [15]

[15] EFT L 228 af 16.8.1973, s. 3), direktiv ændret ved direktiv 92/49/EØF (EFT L 228 af 11.8.1992, s. 1).

- bilaget til direktiv 79/267/EØF [16]

[16] EFT L 63 af 13.3.1979, s. 1), direktiv ændret ved direktiv 90/619/EØF (EFT L 330 af 29.11.1990, s. 1).

- direktiv 64/225/EØF [17]

[17] EFT L 56 af 4.4.1964, s. 878/64, direktiv ændret ved tiltrædelsesakten i 1973.

- direktiv 92/49/EØF [18] og 92/96/EØF [19].

[18] EFT L 228 af 11.8.1992, s. 1.

[19] EFT L 360 af 9.12.1992, s. 1.

BILAG III

I henhold til artikel 11, stk. 2, i aftalen skønnes det nødvendigt at overføre følgende meddelelser elektronisk:

1) anmeldelser. Dette kan ske før eller sammen med overførslen af tekstens fulde ordlyd

2) den fulde ordlyd af det anmeldte udkast

3) anerkendelse af modtagelsen af udkastet til teknisk forskrift, bl.a. med angivelse af status quo-periodens udløbsdato

4) meddelelser med anmodning om supplerende oplysninger

5) svar på anmodninger om supplerende oplysninger

6) bemærkninger

7) anmodninger om ad hoc-møder

8) svar på anmodninger om ad hoc-møder

9) anmodninger om endelige tekster

10) meddelelse om, at der påberåbes en status quo-periode på seks måneder.

Følgende meddelelser kan for øjeblikket overføres pr. fax, men elektronisk overførsel foretrækkes:

11) grundlæggende lovtekster eller retsforskrifter

12) den endelige tekst.

De kontraherende parter fastsætter i fællesskab de administrative arrangementer vedrørende meddelelserne.

AFTALE

om en informationsprocedure med hensyn til tekniske forskrifter vedrørende informationssamfundets tjenester mellem Det Europæiske Fællesskab og Republikken Letland

DEN EUROPÆISKE UNION

på den ene side, og

republikken letland på den anden side,

i det følgende benævnt 'de kontraherende parter',

SOM TAGER HENSYN TIL Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland og på den anden side [20], særlig artikel 1,

[20] EFT L 26 af 2.2.1998, s. 3.

SOM TAGER HENSYN TIL informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab [21],

[21] Direktiv 98/34/EF (EFT L 204 af 21.7.1998, s. 37), ændret ved direktiv 98/48/EF (EFT L 217 af 5.8.1998, s. 18).

SOM TAGER HENSYN TIL protokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side [22], om overensstemmelsesvurdering og godkendelse af industrivarer, særlig artikel 12,

[22] EFT L 202 af 31.7.2002, s. 3.

SOM TAGER HENSYN TIL forpligtelserne mellem Republikken Letland og Det Europæiske Fællesskab om at fremme harmoniske økonomiske forbindelser mellem de kontraherende parter,

SOM TAGER HENSYN TIL det løbende samarbejde mellem Det Europæiske Fællesskab og Republikken Letland om tekniske handelshindringer og den fælles forståelse mellem parterne inden for rammerne af dette samarbejde om at udvide informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab, til også at gælde i Republikken Letland -

ER BLEVET ENIGE OM FØLGENDE:

Artikel 1

I denne aftale forstås ved:

1. "produkt": alle produkter, der fremstilles industrielt, og alle landbrugsprodukter, herunder også fiskeriprodukter

2. "tjeneste": enhver tjeneste i informationssamfundet, dvs. enhver tjeneste, der normalt ydes mod betaling, og som teleformidles ad elektronisk vej på individuel anmodning fra en tjenestemodtager.

Med henblik på denne definition forstås ved:

- "teleformidling": at en tjeneste ydes, uden at parterne er til stede samtidig

- "ad elektronisk vej": at en tjeneste fra afsendelsesstedet sendes og på bestemmelsesstedet modtages ved hjælp af elektronisk databehandlingsudstyr (herunder digital komprimering) og datalagringsudstyr, og udelukkende sendes, rutes og modtages via tråd, radio, optiske midler eller andre elektromagnetiske midler

- "på individuel anmodning fra en tjenestemodtager": at en tjeneste ydes ved transmission af data på individuel anmodning.

En vejledende liste over tjenester, der ikke er omfattet af denne definition, findes i bilag I.

Aftalen gælder ikke tjenester i forbindelse med:

- radiospredning

- tv-spredning som omhandlet i artikel 1, litra a), i direktiv 89/552/EØF [23]

[23] EFT L 298 af 17.10.1989, s. 23, direktivet er senest ændret ved direktiv 97/36/EF (EFT L 202 af 30.7.1997, s. 1).

3. "teknisk specifikation": en specifikation nedfældet i et dokument, som fastlægger karakteristika for et produkt, som f.eks. kvalitet, brugsegenskaber, sikkerhed, dimensioner, herunder krav til varen vedrørende handelsmæssig betegnelse, terminologi, symboler, prøvning og prøvningsmetoder, emballering, mærkning eller etikettering samt procedurer for overensstemmelsesvurdering.

Udtrykket "teknisk specifikation" dækker ligeledes fremstillingsmetoder og processer vedrørende landbrugsprodukter i henhold til traktatens artikel 38, stk. 1, om oprettelse af Det Europæiske Fællesskab, produkter beregnet til konsum og dyrefoder samt lægemidler som defineret i artikel 1 i direktiv 2001/83/EF [24], samt fremstillingsmetoder og processer vedrørende andre produkter, når de har indvirkning på produktets karakteristika

[24] EFT L 311 af 28.11.2001, s. 67.

4. "andet krav": et krav, der ikke er en teknisk specifikation, og som pålægges et produkt af bl.a. forbruger- eller miljøbeskyttelseshensyn, og som vedrører produktets livscyklus efter markedsføring, såsom betingelser for anvendelse, genanvendelse, genbrug eller bortskaffelse, når disse betingelser kan influere betydeligt på sammensætningen af produktet, dets natur eller afsætningen af det

5. "forskrifter vedrørende tjenester": et krav af generel karakter vedrørende adgangen til at optage og udøve virksomhed i forbindelse med tjenester, der er omhandlet i nr. 2, navnlig bestemmelser vedrørende tjenesteyderen, tjenesterne og tjenestemodtageren, dog undtaget forskrifter, der ikke specifikt tager sigte på de i stk. 2 definerede tjenester.

Aftalen finder ikke anvendelse på forskrifter vedrørende spørgsmål, der er omfattet af Det Europæiske Fællesskabs bestemmelser om telekommunikationstjenester som defineret i direktiv 90/387/EØF [25].

[25] EFT L 192 af 24.7.1990, s. 1, direktivet er senest ændret ved direktiv 97/51/EF (EFT L 295 af 29.10.1997, s. 23).

Aftalen finder ikke anvendelse på forskrifter vedrørende forhold, der er omfattet af Det Europæiske Fællesskabs bestemmelser om finansielle ydelser og opregnet i den ikke-udtømmende liste i aftalens bilag II.

Med undtagelse af artikel 11 finder aftalen ikke anvendelse på forskrifter, der udstedes af eller for regulerede markeder i henhold til direktiv 93/22/EØF, eller andre markeder og organer, der udfører clearing- eller afviklingstransaktioner for sådanne markeder.

Med henblik på denne definition:

- anses en forskrift for specifikt at tage sigte på informationssamfundets tjenester, når det af begrundelsen og de dispositive bestemmelser fremgår, at den i sin helhed eller i visse enkelte bestemmelser specifikt har til hensigt og formål at give forskrifter for disse tjenester på eksplicit og målrettet måde

- anses en forskrift ikke for specifikt at tage sigte på informationssamfundets tjenester, når den kun indirekte eller tilfældigt vedrører disse tjenester

6. "teknisk forskrift": en teknisk specifikation eller et andet krav eller en forskrift vedrørende tjenester, herunder de administrative bestemmelser, der gælder herfor, som retligt eller faktisk skal overholdes ved markedsføring, levering eller anvendelse af en tjeneste eller etablering af en tjenesteoperatør i Det Europæiske Fællesskabs medlemsstater eller i en væsentlig del heraf eller i Republikken Letland eller i en væsentlig del heraf, samt love og administrative bestemmelser, der gælder i Det Europæiske Fællesskabs medlemsstater eller i Republikken Letland, vedrørende forbud mod fremstilling, import, markedsføring eller anvendelse af et produkt eller forbud mod levering eller anvendelse af en tjeneste eller mod en tjenesteyders etablering, jf. dog artikel 12.

De tekniske forskrifter, der faktisk skal overholdes, er navnlig følgende:

- love, forskrifter eller administrative bestemmelser i Det Europæiske Fællesskabs medlemsstater eller i Republikken Letland, der henviser enten til tekniske specifikationer eller andre krav eller forskrifter vedrørende tjenester eller til fagkodekser eller kodekser for god praksis, der igen henviser til tekniske specifikationer eller andre krav eller forskrifter vedrørende tjenester, og hvis overholdelse giver formodning om, at der er overensstemmelse med de krav, der er fastsat i de nævnte love eller administrative bestemmelser

- frivillige aftaler, som de offentlige myndigheder er kontraherende part i, og som af hensyn til almenvellet tager sigte på at opfylde tekniske specifikationer eller andre krav eller forskrifter vedrørende tjenester, bortset fra udbudsbetingelser i forbindelse med offentlige indkøbsaftaler

- tekniske specifikationer, andre krav eller forskrifter vedrørende tjenester, til hvilke der er knyttet skattemæssige eller finansielle foranstaltninger, som påvirker forbruget af produkterne eller tjenesterne ved at tilskynde til, at disse tekniske specifikationer, andre krav eller forskrifter vedrørende tjenester overholdes; tekniske specifikationer, andre krav eller forskrifter vedrørende tjenester, som er knyttet til de nationale sociale sikringsordninger, er ikke omfattet.

Disse omfatter tekniske forskrifter, der fastsættes af de af medlemsstaterne udpegede myndigheder, og som er opført på en liste, der udarbejdes af Kommissionen for Det Europæiske Fællesskab [26], i det følgende benævnt 'Kommissionen', inden for rammerne af det udvalg, der er omhandlet i artikel 5 i direktiv 98/34/EF. Republikken Letland udarbejder en tilsvarende liste og forelægger den for Kommissionen den første dag i den første måned efter ikrafttrædelse af denne aftale.

[26] EFT C 23 af 27.1.2000, s. 3.

Listen ændres efter samme procedure

7. "udkast til teknisk forskrift": en tekst til en teknisk specifikation eller et andet krav eller en forskrift vedrørende tjenester, herunder administrative bestemmelser, der er udarbejdet med henblik på at vedtage den eller senere få den vedtaget som en teknisk forskrift, og som befinder sig på et forberedende stadium, hvor det stadig er muligt at foretage omfattende ændringer.

Artikel 2

Aftalen anvendes ikke på foranstaltninger, som medlemsstaterne anser for nødvendige i henhold til traktaten om oprettelse af Det Europæiske Fællesskab, eller på foranstaltninger, som Republikken Letland anser for nødvendige for at:

- sikre beskyttelse af personer og navnlig arbejdstagere under anvendelse af produkterne, såfremt foranstaltningerne ikke berører produkterne.

Artikel 3

1. Med forbehold af artikel 12 underretter Det Europæiske Fællesskab Republikken Letland om de udkast til tekniske forskrifter, der anmeldes af medlemsstaterne. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. Det Europæiske Fællesskab skal også give Republikken Letland en begrundelse for, hvorfor det er nødvendigt at indføre den pågældende tekniske forskrift, medmindre denne allerede fremgår af udkastet.

2. Med forbehold af artikel 12 underretter Republikken Letland ligeledes Det Europæiske Fællesskab om sine udkast til tekniske forskrifter. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. De giver ligeledes Det Europæiske Fællesskab en begrundelse for, hvorfor det er nødvendigt at indføre en sådan teknisk forskrift, medmindre denne allerede fremgår af udkastet.

Artikel 4

Den fulde ordlyd af udkastet til den anmeldte tekniske forskrift skal foreligge på originalsproget og i fuld oversættelse til et af de officielle sprog i Det Europæiske Fællesskab.

Artikel 5

1. Samtidig fremsendes den fulde ordlyd på originalsproget af de love og administrative bestemmelser, der primært og direkte berøres af udkastet til en teknisk forskrift, hvis det er nødvendigt at kende den pågældende tekst for at kunne vurdere rækkevidden af udkastet til en teknisk forskrift, medmindre disse love og administrative bestemmelser er blevet tilsendt i forbindelse med en tidligere meddelelse.

2. Hvis udkastet til en teknisk forskrift af hensyn til folkesundheden eller beskyttelsen af forbrugerne eller miljøet specielt tager sigte på at begrænse markedsføringen eller anvendelsen af et stof, et præparat eller et kemisk produkt, fremsender medlemsstaterne og Republikken Letland ligeledes et resumé af eller henvisninger til de relevante oplysninger om det pågældende stof, præparat eller produkt samt oplysninger om kendte erstatningsprodukter, der findes på markedet, i det omfang disse oplysninger er til rådighed, og angiver, hvilke virkninger foranstaltningen forventes at få på folkesundheden, beskyttelsen af forbrugerne og miljøet, sammen med en risikovurdering, der så vidt muligt foretages efter de generelle principper for risikovurdering af kemiske produkter som omhandlet i artikel 10, stk. 4, i forordning (EØF) nr. 793/93 [27], når der er tale om et eksisterende stof, eller i artikel 3, stk. 2, i Rådets direktiv 67/548/EØF [28], når der er tale om et nyt stof.

[27] Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (EFT L 84 af 5.4.1993, s. 1).

[28] Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT L 196 af 16.8.1967, s. 1), ændret ved direktiv 92/32/EØF (EFT L 154 af 5.6.1992, s. 1).

Artikel 6

Medlemsstaterne og Republikken Letland fremsender en ny meddelelse efter ovennævnte regler, hvis de i udkastet til en teknisk forskrift foretager væsentlige ændringer, der fører til en ændring af anvendelsesområdet, en kortere frist for gennemførelsen end den oprindeligt fastsatte frist, yderligere specifikationer eller krav eller en stramning af disse. Transmission af disse kommunikationer vil finde sted ifølge bestemmelserne i Artikel 3.

Artikel 7

Hver kontraherende part kan anmode om yderligere oplysninger om et udkast til en teknisk forskrift, der er anmeldt i henhold til denne aftale.

Artikel 8

1. Det Europæiske Fællesskab og Republikken Letland kan fremsætte bemærkninger til de anmeldte udkast. De bemærkninger, der fremsættes af Republikken Letland, skal indgives til Kommissionen, mens Det Europæiske Fællesskabs bemærkninger indgives af Kommissionen til Republikken Letland.

2. Medlemsstaterne og Republikken Letland tager så vidt muligt hensyn til eventuelle bemærkninger i den videre udformning af udkastet til tekniske forskrifter.

3. Med hensyn til de tekniske specifikationer, andre krav eller forskrifter vedrørende tjenester, der er nævnt i artikel 1, nr. 6, andet afsnit, tredje led, kan de kontraherende parters bemærkninger kun vedrøre aspekter, som måtte være til hinder for samhandelen eller, for så vidt angår forskrifterne vedrørende tjenester, for den frie udveksling af tjenester eller for tjenesteyderes etableringsfrihed, men ikke en foranstaltnings skattemæssige eller finansielle aspekter.

4. Hvis Kommissionen påberåber sig en seks måneders udsættelse i henhold til reglerne i direktiv 98/34/EF, skal den underrette Republikken Letland herom.

Artikel 9

De kompetente myndigheder i medlemsstaterne og i Republikken Letland udsætter vedtagelsen af det anmeldte udkast til tekniske forskrifter i tre måneder regnet fra datoen for Kommissionens modtagelse af udkastet til forskrifter.

Artikel 10

Den i artikel 9 omtalte udsættelse anvendes ikke i tilfælde, hvor:

- de kompetente myndigheder af presserende grunde, der skyldes en alvorlig, uforudsigelig situation, og som vedrører beskyttelse af menneskers og dyrs sundhed, beskyttelse af plantelivet eller befolkningens sikkerhed og - for så vidt angår forskrifter vedrørende tjenester - ligeledes den offentlige orden, især beskyttelse af mindreårige, er nødt til i løbet af meget kort tid at udarbejde tekniske forskrifter og straks vedtage og iværksætte dem uden mulighed for samråd, eller

- de kompetente myndigheder af presserende grunde, der skyldes en alvorlig situation, som vedrører beskyttelsen af det finansielle systems sikkerhed og integritet, navnlig beskyttelsen af indskydere, investorer og forsikringstagere, øjeblikkeligt må vedtage og iværksætte forskrifter vedrørende finansielle tjenesteydelser.

Bevæggrunden for foranstaltningernes hastende karakter skal oplyses. Begrundelsen for at træffe hastende foranstaltninger skal være udførlig og klar, og der skal især lægges vægt på, at faren, som de pågældende myndigheder står over for, er uforudsigelig og alvorlig, og at det er absolut nødvendigt at træffe øjeblikkelige foranstaltninger for at imødegå den.

Artikel 11

1. Den endelige ordlyd af den tekniske forskrift på originalsproget skal ligeledes meddeles.

2. De administrative bestemmelser for ovennævnte anmeldelser er beskrevet i bilag III, som udgør en integreret del af denne aftale.

Artikel 12

1. Artikel 3 til 10 finder ikke anvendelse på love og administrative bestemmelser i medlemsstaterne eller i Republikken Letland eller på frivillige aftaler, hvis medlemsstaterne eller Republikken Letland dermed:

- for så vidt angår medlemsstaterne opfylder bindende europæisk fællesskabslovgivning, der tager sigte på vedtagelse af tekniske forskrifter eller forskrifter vedrørende tjenester, og for så vidt angår Republikken Letland omsætter europæisk fællesskabslovgivning, der tager sigte på vedtagelse af tekniske forskrifter eller forskrifter vedrørende tjenester, til national lovgivning

- for så vidt angår medlemsstaterne opfylder forpligtelser som følge af en international aftale, der tager sigte på vedtagelse af fælles tekniske specifikationer eller forskrifter vedrørende tjenester i Det Europæiske Fællesskab

- for så vidt angår Republikken Letland opfylder forpligtelser som følge af en international aftale, der tager sigte på vedtagelse af fælles tekniske specifikationer eller forskrifter vedrørende tjenester i Republikken Letland og Det Europæiske Fællesskab

- anvender beskyttelsesklausuler, der er fastsat i bindende europæiske fællesskabsretsakter

- anvender artikel 8, stk. 1, i direktiv 92/59/EØF [29]

[29] Rådets direktiv 92/59/EØF af 29. juni 1992 om produktsikkerhed i almindelighed (EFT L 228 af 11.8.1992, s. 24).

- blot fuldbyrder en dom afsagt af De Europæiske Fællesskabers Domstol

- blot ændrer en teknisk forskrift i henhold til artikel 1, nr. 6, på anmodning af Kommissionen med henblik på at fjerne en handelshindring eller - for så vidt angår forskrifter vedrørende tjenester - en hindring for den frie udveksling af tjenester eller etableringsfriheden for tjenesteydere.

2. Artikel 9 og 10 finder ikke anvendelse på medlemsstaternes eller Republikken Letlands love og administrative bestemmelser, der tager sigte på forbud mod fremstilling, forudsat at de ikke hindrer varernes frie bevægelighed.

3. Artikel 9 og 10 finder ikke anvendelse på de tekniske specifikationer eller andre krav eller forskrifter vedrørende tjenester, der er omhandlet i artikel 1, nr. 6, andet afsnit, tredje led.

Artikel 13

Oplysninger, der fremsendes i henhold til denne aftale, behandles på anmodning som fortrolige. Det Europæiske Fællesskab og Republikken Letland kan under forudsætning af, at de rette forholdsregler er truffet, indhente sagkyndig bistand hos fysiske eller juridiske personer, også i den private sektor.

Artikel 14

1. De kontraherende parter afholder inden for rammerne af det etablerede samarbejde mellem eksperter i Det Europæiske Fællesskab og Republikken Letland om tekniske handelshindringer regelmæssigt høringer både for at sikre, at proceduren i denne aftale fungerer tilfredsstillende, og for at drøfte eventuelle bemærkninger, som de kontraherende parter måtte have fremsat vedrørende et udkast til en teknisk forskrift, der er anmeldt i henhold til aftalen. De kontraherende parter kan, hvis de er enige herom, afholde ad hoc-møder for at behandle spørgsmål, der er af særlig interesse.

2. Republikken Letland udpeger en ekspert, som repræsenterer ham på møder i det udvalg, der er nedsat i henhold til artikel 5 i direktiv 98/34/EF, vedrørende 'informationssamfundets tjenester' og 'tekniske forskrifter'. Eksperten skal være embedsmand i statsadministrationen i Republikken Letland. Eksperten må ikke deltage i afstemningerne.

3. Kommissionen skal i god tid underrette eksperten om udvalgets mødedatoer og dagsorden. Kommissionen skal videresende relevante oplysninger til eksperten.

4. Udvalget kan på formandens foranledning mødes uden den ekspert, der repræsenterer Republikken Letland. Republikken Letland skal i så fald underrettes.

Artikel 15

Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Republikken Letlands område.

Artikel 16

Denne aftale træder i kraft på den første dag i den første måned efter den dato, på hvilken de kontraherende parter har udvekslet noter, der bekræfter gennemførelsen af deres respektive procedurer for aftalens ikrafttræden.

Artikel 17

Aftalen udløber den dag, hvor Republikken Letland tiltræder Den Europæiske Union.

Artikel 18

Denne aftale er udfærdiget i to eksemplarer, på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og lettisk. Hver af disse tekster har samme gyldighed.

BILAG I

Vejledende liste over tjenester, der ikke er omfattet af artikel 1, nr. 2, andet afsnit

1. Tjenester, der ikke »teleformidles«

Tjenester, der ydes, også under anvendelse af elektroniske anordninger, og hvor tjenesteyderen og -modtageren er fysisk til stede:

a) undersøgelse eller behandling i en lægekonsultation, hvor der anvendes elektronisk udstyr, og hvor patienten er fysisk til stede

b) søgning i et elektronisk katalog i en forretning, hvor kunden er fysisk til stede

c) bestilling af flybilletter via et computernet i et rejsebureau, hvor kunden er fysisk til stede

d) elektroniske spil i en spillehal, hvor brugeren er fysisk til stede.

2. Tjenester, der ikke formidles »ad elektronisk vej«

- Tjenester med et fysisk indhold, også selv om de indebærer brug af elektroniske anordninger:

a) penge- og billetautomater (pengesedler og togbilletter)

b) adgang til vejnet, parkeringsanlæg osv. mod betaling, også selv om der ved ind- og/eller udkørsel er opstillet elektroniske anordninger til kontrol af adgangen og/eller for at sikre korrekt betaling

- Offlinetjenester: distribution af cd-rom og software på disketter

- Tjenester, som ikke ydes via elektroniske datalagrings- og databehandlingssystemer:

a) taletelefonitjenester

b) telefax-/telextjenester

c) tjenester, der ydes gennem taletelefoni eller telefax

d) konsultation af læge pr. telefon eller telefax

e) konsultation af advokat pr. telefon eller telefax

f) direkte markedsføring pr. telefon eller telefax.

3. Tjenester, der ikke formidles »på individuel anmodning af en tjenestemodtager«

Tjenester, der ydes ved datatransmission uden en individuel anmodning med henblik på at kunne modtages samtidig af et ubegrænset antal modtagere (punkt-til-multipunkt-transmission):

a) tv-spredning (herunder near-video on-demand-tjenester) som omhandlet i artikel 1, litra a), i direktiv 89/552/EØF

b) radiospredning

c) teletekst (tv).

BILAG II

Vejledende liste over finansielle tjenesteydelser som omhandlet i artikel 1, nr. 5, tredje afsnit

- Investeringsservice

- Forsikring og genforsikring

- Bankydelser

- Transaktioner vedrørende pensionsfonde

- Tjenesteydelser i forbindelse med termins- eller optionsforretninger.

Disse tjenesteydelser omfatter navnlig:

a) tjenesteydelser omtalt i bilaget til direktiv 93/22/EØF [30]; institutter for kollektiv investering

[30] EFT L 141 af 11.6.1993, s. 27.

b) tjenesteydelser i forbindelse med aktiviteter, der er undergivet gensidig anerkendelse, jf. bilaget til direktiv 89/646/EØF [31]

[31] EFT L 386 af 30.12.1989, s. 1), direktiv ændret ved direktiv 92/30/EØF (EFT L 110 af 28.4.1992, s. 52).

c) transaktioner i forbindelse med forsikring og genforsikring som omhandlet i:

- artikel 1 i direktiv 73/239/EØF [32]

[32] EFT L 228 af 16.8.1973, s. 3), direktiv ændret ved direktiv 92/49/EØF (EFT L 228 af 11.8.1992, s. 1).

- bilaget til direktiv 79/267/EØF [33]

[33] EFT L 63 af 13.3.1979, s. 1), direktiv ændret ved direktiv 90/619/EØF (EFT L 330 af 29.11.1990, s. 1).

- direktiv 64/225/EØF [34]

[34] EFT L 56 af 4.4.1964, s. 878/64, direktiv ændret ved tiltrædelsesakten i 1973.

- direktiv 92/49/EØF [35] og 92/96/EØF [36].

[35] EFT L 228 af 11.8.1992, s. 1.

[36] EFT L 360 af 9.12.1992, s. 1.

BILAG III

I henhold til artikel 11, stk. 2, i aftalen skønnes det nødvendigt at overføre følgende meddelelser elektronisk:

1) anmeldelser. Dette kan ske før eller sammen med overførslen af tekstens fulde ordlyd

2) den fulde ordlyd af det anmeldte udkast

3) anerkendelse af modtagelsen af udkastet til teknisk forskrift, bl.a. med angivelse af status quo-periodens udløbsdato

4) meddelelser med anmodning om supplerende oplysninger

5) svar på anmodninger om supplerende oplysninger

6) bemærkninger

7) anmodninger om ad hoc-møder

8) svar på anmodninger om ad hoc-møder

9) anmodninger om endelige tekster

10) meddelelse om, at der påberåbes en status quo-periode på seks måneder.

Følgende meddelelser kan for øjeblikket overføres pr. fax, men elektronisk overførsel foretrækkes:

11) grundlæggende lovtekster eller retsforskrifter

12) den endelige tekst.

De kontraherende parter fastsætter i fællesskab de administrative arrangementer vedrørende meddelelserne.

AFTALE

om en informationsprocedure med hensyn til tekniske forskrifter vedrørende informationssamfundets tjenester mellem Det Europæiske Fællesskab og Republikken Litauen

DEN EUROPÆISKE UNION

på den ene side, og

republikken lITAUEN på den anden side,

i det følgende benævnt 'de kontraherende parter',

SOM TAGER HENSYN TIL Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen og på den anden side [37], særlig artikel 1,

[37] EFT L 51 af 20.2.1998, s. 3.

SOM TAGER HENSYN TIL informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab [38],

[38] Direktiv 98/34/EF (EFT L 204 af 21.7.1998, s. 37), ændret ved direktiv 98/48/EF (EFT L 217 af 5.8.1998, s. 18).

SOM TAGER HENSYN TIL protokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Litauen på den anden side [39], om overensstemmelsesvurdering og godkendelse af industrivarer, særlig artikel 12,

[39] EFT L 202 af 31.7.2002, s. 21.

SOM TAGER HENSYN TIL forpligtelserne mellem Republikken Litauen og Det Europæiske Fællesskab om at fremme harmoniske økonomiske forbindelser mellem de kontraherende parter,

SOM TAGER HENSYN TIL det løbende samarbejde mellem Det Europæiske Fællesskab og Republikken Litauen om tekniske handelshindringer og den fælles forståelse mellem parterne inden for rammerne af dette samarbejde om at udvide informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab, til også at gælde i Republikken Litauen -

ER BLEVET ENIGE OM FØLGENDE:

Artikel 1

I denne aftale forstås ved:

1. "produkt": alle produkter, der fremstilles industrielt, og alle landbrugsprodukter, herunder også fiskeriprodukter

2. "tjeneste": enhver tjeneste i informationssamfundet, dvs. enhver tjeneste, der normalt ydes mod betaling, og som teleformidles ad elektronisk vej på individuel anmodning fra en tjenestemodtager.

Med henblik på denne definition forstås ved:

- "teleformidling": at en tjeneste ydes, uden at parterne er til stede samtidig

- "ad elektronisk vej": at en tjeneste fra afsendelsesstedet sendes og på bestemmelsesstedet modtages ved hjælp af elektronisk databehandlingsudstyr (herunder digital komprimering) og datalagringsudstyr, og udelukkende sendes, rutes og modtages via tråd, radio, optiske midler eller andre elektromagnetiske midler

- "på individuel anmodning fra en tjenestemodtager": at en tjeneste ydes ved transmission af data på individuel anmodning.

En vejledende liste over tjenester, der ikke er omfattet af denne definition, findes i bilag I.

Aftalen gælder ikke tjenester i forbindelse med:

- radiospredning

- tv-spredning som omhandlet i artikel 1, litra a), i direktiv 89/552/EØF [40]

[40] EFT L 298 af 17.10.1989, s. 23, direktivet er senest ændret ved direktiv 97/36/EF (EFT L 202 af 30.7.1997, s. 1).

3. "teknisk specifikation": en specifikation nedfældet i et dokument, som fastlægger karakteristika for et produkt, som f.eks. kvalitet, brugsegenskaber, sikkerhed, dimensioner, herunder krav til varen vedrørende handelsmæssig betegnelse, terminologi, symboler, prøvning og prøvningsmetoder, emballering, mærkning eller etikettering samt procedurer for overensstemmelsesvurdering.

Udtrykket "teknisk specifikation" dækker ligeledes fremstillingsmetoder og processer vedrørende landbrugsprodukter i henhold til traktatens artikel 38, stk. 1, om oprettelse af Det Europæiske Fællesskab, produkter beregnet til konsum og dyrefoder samt lægemidler som defineret i artikel 1 i direktiv 2001/83/EF [41], samt fremstillingsmetoder og processer vedrørende andre produkter, når de har indvirkning på produktets karakteristika

[41] EFT L 311 af 28.11.2001, s. 67.

4. "andet krav": et krav, der ikke er en teknisk specifikation, og som pålægges et produkt af bl.a. forbruger- eller miljøbeskyttelseshensyn, og som vedrører produktets livscyklus efter markedsføring, såsom betingelser for anvendelse, genanvendelse, genbrug eller bortskaffelse, når disse betingelser kan influere betydeligt på sammensætningen af produktet, dets natur eller afsætningen af det

5. "forskrifter vedrørende tjenester": et krav af generel karakter vedrørende adgangen til at optage og udøve virksomhed i forbindelse med tjenester, der er omhandlet i nr. 2, navnlig bestemmelser vedrørende tjenesteyderen, tjenesterne og tjenestemodtageren, dog undtaget forskrifter, der ikke specifikt tager sigte på de i stk. 2 definerede tjenester.

Aftalen finder ikke anvendelse på forskrifter vedrørende spørgsmål, der er omfattet af Det Europæiske Fællesskabs bestemmelser om telekommunikationstjenester som defineret i direktiv 90/387/EØF [42].

[42] EFT L 192 af 24.7.1990, s. 1, direktivet er senest ændret ved direktiv 97/51/EF (EFT L 295 af 29.10.1997, s. 23).

Aftalen finder ikke anvendelse på forskrifter vedrørende forhold, der er omfattet af Det Europæiske Fællesskabs bestemmelser om finansielle ydelser og opregnet i den ikke-udtømmende liste i aftalens bilag II.

Med undtagelse af artikel 11 finder aftalen ikke anvendelse på forskrifter, der udstedes af eller for regulerede markeder i henhold til direktiv 93/22/EØF, eller andre markeder og organer, der udfører clearing- eller afviklingstransaktioner for sådanne markeder.

Med henblik på denne definition:

- anses en forskrift for specifikt at tage sigte på informationssamfundets tjenester, når det af begrundelsen og de dispositive bestemmelser fremgår, at den i sin helhed eller i visse enkelte bestemmelser specifikt har til hensigt og formål at give forskrifter for disse tjenester på eksplicit og målrettet måde

- anses en forskrift ikke for specifikt at tage sigte på informationssamfundets tjenester, når den kun indirekte eller tilfældigt vedrører disse tjenester

6. "teknisk forskrift": en teknisk specifikation eller et andet krav eller en forskrift vedrørende tjenester, herunder de administrative bestemmelser, der gælder herfor, som retligt eller faktisk skal overholdes ved markedsføring, levering eller anvendelse af en tjeneste eller etablering af en tjenesteoperatør i Det Europæiske Fællesskabs medlemsstater eller i en væsentlig del heraf eller i Republikken Litauen eller i en væsentlig del heraf, samt love og administrative bestemmelser, der gælder i Det Europæiske Fællesskabs medlemsstater eller i Republikken Litauen, vedrørende forbud mod fremstilling, import, markedsføring eller anvendelse af et produkt eller forbud mod levering eller anvendelse af en tjeneste eller mod en tjenesteyders etablering, jf. dog artikel 12.

De tekniske forskrifter, der faktisk skal overholdes, er navnlig følgende:

- love, forskrifter eller administrative bestemmelser i Det Europæiske Fællesskabs medlemsstater eller i Republikken Litauen, der henviser enten til tekniske specifikationer eller andre krav eller forskrifter vedrørende tjenester eller til fagkodekser eller kodekser for god praksis, der igen henviser til tekniske specifikationer eller andre krav eller forskrifter vedrørende tjenester, og hvis overholdelse giver formodning om, at der er overensstemmelse med de krav, der er fastsat i de nævnte love eller administrative bestemmelser

- frivillige aftaler, som de offentlige myndigheder er kontraherende part i, og som af hensyn til almenvellet tager sigte på at opfylde tekniske specifikationer eller andre krav eller forskrifter vedrørende tjenester, bortset fra udbudsbetingelser i forbindelse med offentlige indkøbsaftaler

- tekniske specifikationer, andre krav eller forskrifter vedrørende tjenester, til hvilke der er knyttet skattemæssige eller finansielle foranstaltninger, som påvirker forbruget af produkterne eller tjenesterne ved at tilskynde til, at disse tekniske specifikationer, andre krav eller forskrifter vedrørende tjenester overholdes; tekniske specifikationer, andre krav eller forskrifter vedrørende tjenester, som er knyttet til de nationale sociale sikringsordninger, er ikke omfattet.

Disse omfatter tekniske forskrifter, der fastsættes af de af medlemsstaterne udpegede myndigheder, og som er opført på en liste, der udarbejdes af Kommissionen for Det Europæiske Fællesskab [43], i det følgende benævnt 'Kommissionen', inden for rammerne af det udvalg, der er omhandlet i artikel 5 i direktiv 98/34/EF. Republikken Litauen udarbejder en tilsvarende liste og forelægger den for Kommissionen den første dag i den første måned efter ikrafttrædelse af denne aftale.

[43] EFT C 23 af 27.1.2000, s. 3.

Listen ændres efter samme procedure

7. "udkast til teknisk forskrift": en tekst til en teknisk specifikation eller et andet krav eller en forskrift vedrørende tjenester, herunder administrative bestemmelser, der er udarbejdet med henblik på at vedtage den eller senere få den vedtaget som en teknisk forskrift, og som befinder sig på et forberedende stadium, hvor det stadig er muligt at foretage omfattende ændringer.

Artikel 2

Aftalen anvendes ikke på foranstaltninger, som medlemsstaterne anser for nødvendige i henhold til traktaten om oprettelse af Det Europæiske Fællesskab, eller på foranstaltninger, som Republikken Litauen anser for nødvendige for at:

- sikre beskyttelse af personer og navnlig arbejdstagere under anvendelse af produkterne, såfremt foranstaltningerne ikke berører produkterne.

Artikel 3

1. Med forbehold af artikel 12 underretter Det Europæiske Fællesskab Republikken Litauen om de udkast til tekniske forskrifter, der anmeldes af medlemsstaterne. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. Det Europæiske Fællesskab skal også give Republikken Litauen en begrundelse for, hvorfor det er nødvendigt at indføre den pågældende tekniske forskrift, medmindre denne allerede fremgår af udkastet.

2. Med forbehold af artikel 12 underretter Republikken Litauen ligeledes Det Europæiske Fællesskab om sine udkast til tekniske forskrifter. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. De giver ligeledes Det Europæiske Fællesskab en begrundelse for, hvorfor det er nødvendigt at indføre en sådan teknisk forskrift, medmindre denne allerede fremgår af udkastet.

Artikel 4

Den fulde ordlyd af udkastet til den anmeldte tekniske forskrift skal foreligge på originalsproget og i fuld oversættelse til et af de officielle sprog i Det Europæiske Fællesskab.

Artikel 5

1. Samtidig fremsendes den fulde ordlyd på originalsproget af de love og administrative bestemmelser, der primært og direkte berøres af udkastet til en teknisk forskrift, hvis det er nødvendigt at kende den pågældende tekst for at kunne vurdere rækkevidden af udkastet til en teknisk forskrift, medmindre disse love og administrative bestemmelser er blevet tilsendt i forbindelse med en tidligere meddelelse.

2. Hvis udkastet til en teknisk forskrift af hensyn til folkesundheden eller beskyttelsen af forbrugerne eller miljøet specielt tager sigte på at begrænse markedsføringen eller anvendelsen af et stof, et præparat eller et kemisk produkt, fremsender medlemsstaterne og Republikken Litauen ligeledes et resumé af eller henvisninger til de relevante oplysninger om det pågældende stof, præparat eller produkt samt oplysninger om kendte erstatningsprodukter, der findes på markedet, i det omfang disse oplysninger er til rådighed, og angiver, hvilke virkninger foranstaltningen forventes at få på folkesundheden, beskyttelsen af forbrugerne og miljøet, sammen med en risikovurdering, der så vidt muligt foretages efter de generelle principper for risikovurdering af kemiske produkter som omhandlet i artikel 10, stk. 4, i forordning (EØF) nr. 793/93 [44], når der er tale om et eksisterende stof, eller i artikel 3, stk. 2, i Rådets direktiv 67/548/EØF [45], når der er tale om et nyt stof.

[44] Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (EFT L 84 af 5.4.1993, s. 1).

[45] Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT L 196 af 16.8.1967, s. 1), ændret ved direktiv 92/32/EØF (EFT L 154 af 5.6.1992, s. 1).

Artikel 6

Medlemsstaterne og Republikken Litauen fremsender en ny meddelelse efter ovennævnte regler, hvis de i udkastet til en teknisk forskrift foretager væsentlige ændringer, der fører til en ændring af anvendelsesområdet, en kortere frist for gennemførelsen end den oprindeligt fastsatte frist, yderligere specifikationer eller krav eller en stramning af disse. Transmission af disse kommunikationer vil finde sted ifølge bestemmelserne i Artikel 3.

Artikel 7

Hver kontraherende part kan anmode om yderligere oplysninger om et udkast til en teknisk forskrift, der er anmeldt i henhold til denne aftale.

Artikel 8

1. Det Europæiske Fællesskab og Republikken Litauen kan fremsætte bemærkninger til de anmeldte udkast. De bemærkninger, der fremsættes af Republikken Litauen, skal indgives til Kommissionen, mens Det Europæiske Fællesskabs bemærkninger indgives af Kommissionen til Republikken Litauen.

2. Medlemsstaterne og Republikken Litauen tager så vidt muligt hensyn til eventuelle bemærkninger i den videre udformning af udkastet til tekniske forskrifter.

3. Med hensyn til de tekniske specifikationer, andre krav eller forskrifter vedrørende tjenester, der er nævnt i artikel 1, nr. 6, andet afsnit, tredje led, kan de kontraherende parters bemærkninger kun vedrøre aspekter, som måtte være til hinder for samhandelen eller, for så vidt angår forskrifterne vedrørende tjenester, for den frie udveksling af tjenester eller for tjenesteyderes etableringsfrihed, men ikke en foranstaltnings skattemæssige eller finansielle aspekter.

4. Hvis Kommissionen påberåber sig en seks måneders udsættelse i henhold til reglerne i direktiv 98/34/EF, skal den underrette Republikken Litauen herom.

Artikel 9

De kompetente myndigheder i medlemsstaterne og i Republikken Litauen udsætter vedtagelsen af det anmeldte udkast til tekniske forskrifter i tre måneder regnet fra datoen for Kommissionens modtagelse af udkastet til forskrifter.

Artikel 10

Den i artikel 9 omtalte udsættelse anvendes ikke i tilfælde, hvor:

- de kompetente myndigheder af presserende grunde, der skyldes en alvorlig, uforudsigelig situation, og som vedrører beskyttelse af menneskers og dyrs sundhed, beskyttelse af plantelivet eller befolkningens sikkerhed og - for så vidt angår forskrifter vedrørende tjenester - ligeledes den offentlige orden, især beskyttelse af mindreårige, er nødt til i løbet af meget kort tid at udarbejde tekniske forskrifter og straks vedtage og iværksætte dem uden mulighed for samråd, eller

- de kompetente myndigheder af presserende grunde, der skyldes en alvorlig situation, som vedrører beskyttelsen af det finansielle systems sikkerhed og integritet, navnlig beskyttelsen af indskydere, investorer og forsikringstagere, øjeblikkeligt må vedtage og iværksætte forskrifter vedrørende finansielle tjenesteydelser.

Bevæggrunden for foranstaltningernes hastende karakter skal oplyses. Begrundelsen for at træffe hastende foranstaltninger skal være udførlig og klar, og der skal især lægges vægt på, at faren, som de pågældende myndigheder står over for, er uforudsigelig og alvorlig, og at det er absolut nødvendigt at træffe øjeblikkelige foranstaltninger for at imødegå den.

Artikel 11

1. Den endelige ordlyd af den tekniske forskrift på originalsproget skal ligeledes meddeles.

2. De administrative bestemmelser for ovennævnte anmeldelser er beskrevet i bilag III, som udgør en integreret del af denne aftale.

Artikel 12

1. Artikel 3 til 10 finder ikke anvendelse på love og administrative bestemmelser i medlemsstaterne eller i Republikken Litauen eller på frivillige aftaler, hvis medlemsstaterne eller Republikken Litauen dermed:

- for så vidt angår medlemsstaterne opfylder bindende europæisk fællesskabslovgivning, der tager sigte på vedtagelse af tekniske forskrifter eller forskrifter vedrørende tjenester, og for så vidt angår Republikken Litauen omsætter europæisk fællesskabslovgivning, der tager sigte på vedtagelse af tekniske forskrifter eller forskrifter vedrørende tjenester, til national lovgivning

- for så vidt angår medlemsstaterne opfylder forpligtelser som følge af en international aftale, der tager sigte på vedtagelse af fælles tekniske specifikationer eller forskrifter vedrørende tjenester i Det Europæiske Fællesskab

- for så vidt angår Republikken Litauen opfylder forpligtelser som følge af en international aftale, der tager sigte på vedtagelse af fælles tekniske specifikationer eller forskrifter vedrørende tjenester i Republikken Litauen og Det Europæiske Fællesskab

- anvender beskyttelsesklausuler, der er fastsat i bindende europæiske fællesskabsretsakter

- anvender artikel 8, stk. 1, i direktiv 92/59/EØF [46]

[46] Rådets direktiv 92/59/EØF af 29. juni 1992 om produktsikkerhed i almindelighed (EFT L 228 af 11.8.1992, s. 24).

- blot fuldbyrder en dom afsagt af De Europæiske Fællesskabers Domstol

- blot ændrer en teknisk forskrift i henhold til artikel 1, nr. 6, på anmodning af Kommissionen med henblik på at fjerne en handelshindring eller - for så vidt angår forskrifter vedrørende tjenester - en hindring for den frie udveksling af tjenester eller etableringsfriheden for tjenesteydere.

2. Artikel 9 og 10 finder ikke anvendelse på medlemsstaternes eller Republikken Litauens love og administrative bestemmelser, der tager sigte på forbud mod fremstilling, forudsat at de ikke hindrer varernes frie bevægelighed.

3. Artikel 9 og 10 finder ikke anvendelse på de tekniske specifikationer eller andre krav eller forskrifter vedrørende tjenester, der er omhandlet i artikel 1, nr. 6, andet afsnit, tredje led.

Artikel 13

Oplysninger, der fremsendes i henhold til denne aftale, behandles på anmodning som fortrolige. Det Europæiske Fællesskab og Republikken Litauen kan under forudsætning af, at de rette forholdsregler er truffet, indhente sagkyndig bistand hos fysiske eller juridiske personer, også i den private sektor.

Artikel 14

1. De kontraherende parter afholder inden for rammerne af det etablerede samarbejde mellem eksperter i Det Europæiske Fællesskab og Republikken Litauen om tekniske handelshindringer regelmæssigt høringer både for at sikre, at proceduren i denne aftale fungerer tilfredsstillende, og for at drøfte eventuelle bemærkninger, som de kontraherende parter måtte have fremsat vedrørende et udkast til en teknisk forskrift, der er anmeldt i henhold til aftalen. De kontraherende parter kan, hvis de er enige herom, afholde ad hoc-møder for at behandle spørgsmål, der er af særlig interesse.

2. Republikken Litauen udpeger en ekspert, som repræsenterer ham på møder i det udvalg, der er nedsat i henhold til artikel 5 i direktiv 98/34/EF, vedrørende 'informationssamfundets tjenester' og 'tekniske forskrifter'. Eksperten skal være embedsmand i statsadministrationen i Republikken Litauen. Eksperten må ikke deltage i afstemningerne.

3. Kommissionen skal i god tid underrette eksperten om udvalgets mødedatoer og dagsorden. Kommissionen skal videresende relevante oplysninger til eksperten.

4. Udvalget kan på formandens foranledning mødes uden den ekspert, der repræsenterer Republikken Litauen. Republikken Litauen skal i så fald underrettes.

Artikel 15

Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Republikken Litauens område.

Artikel 16

Denne aftale træder i kraft på den første dag i den første måned efter den dato, på hvilken de kontraherende parter har udvekslet noter, der bekræfter gennemførelsen af deres respektive procedurer for aftalens ikrafttræden.

Artikel 17

Aftalen udløber den dag, hvor Republikken Litauen tiltræder Den Europæiske Union.

Artikel 18

Denne aftale er udfærdiget i to eksemplarer, på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og litauisk. Hver af disse tekster har samme gyldighed.

BILAG I

Vejledende liste over tjenester, der ikke er omfattet af artikel 1, nr. 2, andet afsnit

1. Tjenester, der ikke »teleformidles«

Tjenester, der ydes, også under anvendelse af elektroniske anordninger, og hvor tjenesteyderen og -modtageren er fysisk til stede:

a) undersøgelse eller behandling i en lægekonsultation, hvor der anvendes elektronisk udstyr, og hvor patienten er fysisk til stede

b) søgning i et elektronisk katalog i en forretning, hvor kunden er fysisk til stede

c) bestilling af flybilletter via et computernet i et rejsebureau, hvor kunden er fysisk til stede

d) elektroniske spil i en spillehal, hvor brugeren er fysisk til stede.

2. Tjenester, der ikke formidles »ad elektronisk vej«

- Tjenester med et fysisk indhold, også selv om de indebærer brug af elektroniske anordninger:

a) penge- og billetautomater (pengesedler og togbilletter)

b) adgang til vejnet, parkeringsanlæg osv. mod betaling, også selv om der ved ind- og/eller udkørsel er opstillet elektroniske anordninger til kontrol af adgangen og/eller for at sikre korrekt betaling

- Offlinetjenester: distribution af cd-rom og software på disketter

- Tjenester, som ikke ydes via elektroniske datalagrings- og databehandlingssystemer:

a) taletelefonitjenester

b) telefax-/telextjenester

c) tjenester, der ydes gennem taletelefoni eller telefax

d) konsultation af læge pr. telefon eller telefax

e) konsultation af advokat pr. telefon eller telefax

f) direkte markedsføring pr. telefon eller telefax.

3. Tjenester, der ikke formidles »på individuel anmodning af en tjenestemodtager«

Tjenester, der ydes ved datatransmission uden en individuel anmodning med henblik på at kunne modtages samtidig af et ubegrænset antal modtagere (punkt-til-multipunkt-transmission):

a) tv-spredning (herunder near-video on-demand-tjenester) som omhandlet i artikel 1, litra a), i direktiv 89/552/EØF

b) radiospredning

c) teletekst (tv).

BILAG II

Vejledende liste over finansielle tjenesteydelser som omhandlet i artikel 1, nr. 5, tredje afsnit

- Investeringsservice

- Forsikring og genforsikring

- Bankydelser

- Transaktioner vedrørende pensionsfonde

- Tjenesteydelser i forbindelse med termins- eller optionsforretninger.

Disse tjenesteydelser omfatter navnlig:

a) tjenesteydelser omtalt i bilaget til direktiv 93/22/EØF [47]; institutter for kollektiv investering

[47] EFT L 141 af 11.6.1993, s. 27.

b) tjenesteydelser i forbindelse med aktiviteter, der er undergivet gensidig anerkendelse, jf. bilaget til direktiv 89/646/EØF [48]

[48] EFT L 386 af 30.12.1989, s. 1), direktiv ændret ved direktiv 92/30/EØF (EFT L 110 af 28.4.1992, s. 52).

c) transaktioner i forbindelse med forsikring og genforsikring som omhandlet i:

- artikel 1 i direktiv 73/239/EØF [49]

[49] EFT L 228 af 16.8.1973, s. 3), direktiv ændret ved direktiv 92/49/EØF (EFT L 228 af 11.8.1992, s. 1).

- bilaget til direktiv 79/267/EØF [50]

[50] EFT L 63 af 13.3.1979, s. 1), direktiv ændret ved direktiv 90/619/EØF (EFT L 330 af 29.11.1990, s. 1).

- direktiv 64/225/EØF [51]

[51] EFT L 56 af 4.4.1964, s. 878/64, direktiv ændret ved tiltrædelsesakten i 1973.

- direktiv 92/49/EØF [52] og 92/96/EØF [53].

[52] EFT L 228 af 11.8.1992, s. 1.

[53] EFT L 360 af 9.12.1992, s. 1.

BILAG III

I henhold til artikel 11, stk. 2, i aftalen skønnes det nødvendigt at overføre følgende meddelelser elektronisk:

1) anmeldelser. Dette kan ske før eller sammen med overførslen af tekstens fulde ordlyd

2) den fulde ordlyd af det anmeldte udkast

3) anerkendelse af modtagelsen af udkastet til teknisk forskrift, bl.a. med angivelse af status quo-periodens udløbsdato

4) meddelelser med anmodning om supplerende oplysninger

5) svar på anmodninger om supplerende oplysninger

6) bemærkninger

7) anmodninger om ad hoc-møder

8) svar på anmodninger om ad hoc-møder

9) anmodninger om endelige tekster

10) meddelelse om, at der påberåbes en status quo-periode på seks måneder.

Følgende meddelelser kan for øjeblikket overføres pr. fax, men elektronisk overførsel foretrækkes:

11) grundlæggende lovtekster eller retsforskrifter

12) den endelige tekst.

De kontraherende parter fastsætter i fællesskab de administrative arrangementer vedrørende meddelelserne.

AFTALE

om en informationsprocedure med hensyn til tekniske forskrifter vedrørende informationssamfundets tjenester mellem Det Europæiske Fællesskab og Republikken Malta

DEN EUROPÆISKE UNION

på den ene side, og

republikken malta på den anden side,

i det følgende benævnt 'de kontraherende parter',

SOM TAGER HENSYN TIL aftalen om oprettelse af en associering mellem De Europæiske Oekonomiske Fællesskab på den ene side og Republikken Malta og på den anden side [54], særlig artikel 2(1),

[54] EFT L 61 af 14.3.1971, s. 2.

SOM TAGER HENSYN TIL informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab [55],

[55] Direktiv 98/34/EF (EFT L 204 af 21.7.1998, s. 37), ændret ved direktiv 98/48/EF (EFT L 217 af 5.8.1998, s. 18).

SOM TAGER HENSYN TIL forpligtelserne mellem Republikken Malta og Det Europæiske Fællesskab om at fremme harmoniske økonomiske forbindelser mellem de kontraherende parter,

SOM TAGER HENSYN TIL det løbende samarbejde mellem Det Europæiske Fællesskab og Republikken Malta om tekniske handelshindringer og den fælles forståelse mellem parterne inden for rammerne af dette samarbejde om at udvide informationsproceduren med hensyn til tekniske forskrifter og forskrifter vedrørende informationssamfundets tjenester, som anvendes i Det Europæiske Fællesskab, til også at gælde i Republikken Malta -

ER BLEVET ENIGE OM FØLGENDE:

Artikel 1

I denne aftale forstås ved:

1. "produkt": alle produkter, der fremstilles industrielt, og alle landbrugsprodukter, herunder også fiskeriprodukter

2. "tjeneste": enhver tjeneste i informationssamfundet, dvs. enhver tjeneste, der normalt ydes mod betaling, og som teleformidles ad elektronisk vej på individuel anmodning fra en tjenestemodtager.

Med henblik på denne definition forstås ved:

- "teleformidling": at en tjeneste ydes, uden at parterne er til stede samtidig

- "ad elektronisk vej": at en tjeneste fra afsendelsesstedet sendes og på bestemmelsesstedet modtages ved hjælp af elektronisk databehandlingsudstyr (herunder digital komprimering) og datalagringsudstyr, og udelukkende sendes, rutes og modtages via tråd, radio, optiske midler eller andre elektromagnetiske midler

- "på individuel anmodning fra en tjenestemodtager": at en tjeneste ydes ved transmission af data på individuel anmodning.

En vejledende liste over tjenester, der ikke er omfattet af denne definition, findes i bilag I.

Aftalen gælder ikke tjenester i forbindelse med:

- radiospredning

- tv-spredning som omhandlet i artikel 1, litra a), i direktiv 89/552/EØF [56]

[56] EFT L 298 af 17.10.1989, s. 23, direktivet er senest ændret ved direktiv 97/36/EF (EFT L 202 af 30.7.1997, s. 1).

3. "teknisk specifikation": en specifikation nedfældet i et dokument, som fastlægger karakteristika for et produkt, som f.eks. kvalitet, brugsegenskaber, sikkerhed, dimensioner, herunder krav til varen vedrørende handelsmæssig betegnelse, terminologi, symboler, prøvning og prøvningsmetoder, emballering, mærkning eller etikettering samt procedurer for overensstemmelsesvurdering.

Udtrykket "teknisk specifikation" dækker ligeledes fremstillingsmetoder og processer vedrørende landbrugsprodukter i henhold til traktatens artikel 38, stk. 1, om oprettelse af Det Europæiske Fællesskab, produkter beregnet til konsum og dyrefoder samt lægemidler som defineret i artikel 1 i direktiv 2001/83/EF [57], samt fremstillingsmetoder og processer vedrørende andre produkter, når de har indvirkning på produktets karakteristika

[57] EFT L 311 af 28.11.2001, s. 67.

4. "andet krav": et krav, der ikke er en teknisk specifikation, og som pålægges et produkt af bl.a. forbruger- eller miljøbeskyttelseshensyn, og som vedrører produktets livscyklus efter markedsføring, såsom betingelser for anvendelse, genanvendelse, genbrug eller bortskaffelse, når disse betingelser kan influere betydeligt på sammensætningen af produktet, dets natur eller afsætningen af det

5. "forskrifter vedrørende tjenester": et krav af generel karakter vedrørende adgangen til at optage og udøve virksomhed i forbindelse med tjenester, der er omhandlet i nr. 2, navnlig bestemmelser vedrørende tjenesteyderen, tjenesterne og tjenestemodtageren, dog undtaget forskrifter, der ikke specifikt tager sigte på de i stk. 2 definerede tjenester.

Aftalen finder ikke anvendelse på forskrifter vedrørende spørgsmål, der er omfattet af Det Europæiske Fællesskabs bestemmelser om telekommunikationstjenester som defineret i direktiv 90/387/EØF [58].

[58] EFT L 192 af 24.7.1990, s. 1, direktivet er senest ændret ved direktiv 97/51/EF (EFT L 295 af 29.10.1997, s. 23).

Aftalen finder ikke anvendelse på forskrifter vedrørende forhold, der er omfattet af Det Europæiske Fællesskabs bestemmelser om finansielle ydelser og opregnet i den ikke-udtømmende liste i aftalens bilag II.

Med undtagelse af artikel 11 finder aftalen ikke anvendelse på forskrifter, der udstedes af eller for regulerede markeder i henhold til direktiv 93/22/EØF, eller andre markeder og organer, der udfører clearing- eller afviklingstransaktioner for sådanne markeder.

Med henblik på denne definition:

- anses en forskrift for specifikt at tage sigte på informationssamfundets tjenester, når det af begrundelsen og de dispositive bestemmelser fremgår, at den i sin helhed eller i visse enkelte bestemmelser specifikt har til hensigt og formål at give forskrifter for disse tjenester på eksplicit og målrettet måde

- anses en forskrift ikke for specifikt at tage sigte på informationssamfundets tjenester, når den kun indirekte eller tilfældigt vedrører disse tjenester

6. "teknisk forskrift": en teknisk specifikation eller et andet krav eller en forskrift vedrørende tjenester, herunder de administrative bestemmelser, der gælder herfor, som retligt eller faktisk skal overholdes ved markedsføring, levering eller anvendelse af en tjeneste eller etablering af en tjenesteoperatør i Det Europæiske Fællesskabs medlemsstater eller i en væsentlig del heraf eller i Republikken Malta eller i en væsentlig del heraf, samt love og administrative bestemmelser, der gælder i Det Europæiske Fællesskabs medlemsstater eller i Republikken Malta, vedrørende forbud mod fremstilling, import, markedsføring eller anvendelse af et produkt eller forbud mod levering eller anvendelse af en tjeneste eller mod en tjenesteyders etablering, jf. dog artikel 12.

De tekniske forskrifter, der faktisk skal overholdes, er navnlig følgende:

- love, forskrifter eller administrative bestemmelser i Det Europæiske Fællesskabs medlemsstater eller i Republikken Malta, der henviser enten til tekniske specifikationer eller andre krav eller forskrifter vedrørende tjenester eller til fagkodekser eller kodekser for god praksis, der igen henviser til tekniske specifikationer eller andre krav eller forskrifter vedrørende tjenester, og hvis overholdelse giver formodning om, at der er overensstemmelse med de krav, der er fastsat i de nævnte love eller administrative bestemmelser

- frivillige aftaler, som de offentlige myndigheder er kontraherende part i, og som af hensyn til almenvellet tager sigte på at opfylde tekniske specifikationer eller andre krav eller forskrifter vedrørende tjenester, bortset fra udbudsbetingelser i forbindelse med offentlige indkøbsaftaler

- tekniske specifikationer, andre krav eller forskrifter vedrørende tjenester, til hvilke der er knyttet skattemæssige eller finansielle foranstaltninger, som påvirker forbruget af produkterne eller tjenesterne ved at tilskynde til, at disse tekniske specifikationer, andre krav eller forskrifter vedrørende tjenester overholdes; tekniske specifikationer, andre krav eller forskrifter vedrørende tjenester, som er knyttet til de nationale sociale sikringsordninger, er ikke omfattet.

Disse omfatter tekniske forskrifter, der fastsættes af de af medlemsstaterne udpegede myndigheder, og som er opført på en liste, der udarbejdes af Kommissionen for Det Europæiske Fællesskab [59], i det følgende benævnt 'Kommissionen', inden for rammerne af det udvalg, der er omhandlet i artikel 5 i direktiv 98/34/EF. Republikken Malta udarbejder en tilsvarende liste og forelægger den for Kommissionen den første dag i den første måned efter ikrafttrædelse af denne aftale.

[59] EFT C 23 af 27.1.2000, s. 3.

Listen ændres efter samme procedure

7. "udkast til teknisk forskrift": en tekst til en teknisk specifikation eller et andet krav eller en forskrift vedrørende tjenester, herunder administrative bestemmelser, der er udarbejdet med henblik på at vedtage den eller senere få den vedtaget som en teknisk forskrift, og som befinder sig på et forberedende stadium, hvor det stadig er muligt at foretage omfattende ændringer.

Artikel 2

Aftalen anvendes ikke på foranstaltninger, som medlemsstaterne anser for nødvendige i henhold til traktaten om oprettelse af Det Europæiske Fællesskab, eller på foranstaltninger, som Republikken Malta anser for nødvendige for at:

- sikre beskyttelse af personer og navnlig arbejdstagere under anvendelse af produkterne, såfremt foranstaltningerne ikke berører produkterne.

Artikel 3

1. Med forbehold af artikel 12 underretter Det Europæiske Fællesskab Republikken Malta om de udkast til tekniske forskrifter, der anmeldes af medlemsstaterne. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. Det Europæiske Fællesskab skal også give Republikken Malta en begrundelse for, hvorfor det er nødvendigt at indføre den pågældende tekniske forskrift, medmindre denne allerede fremgår af udkastet.

2. Med forbehold af artikel 12 underretter Republikken Malta ligeledes Det Europæiske Fællesskab om sine udkast til tekniske forskrifter. Hvis de tekniske forskrifter blot omsætter den fulde ordlyd af en international eller europæisk standard, er det tilstrækkeligt at oplyse, hvilken standard der er tale om. De giver ligeledes Det Europæiske Fællesskab en begrundelse for, hvorfor det er nødvendigt at indføre en sådan teknisk forskrift, medmindre denne allerede fremgår af udkastet.

Artikel 4

Den fulde ordlyd af udkastet til den anmeldte tekniske forskrift skal foreligge på originalsproget og i fuld oversættelse til et af de officielle sprog i Det Europæiske Fællesskab.

Artikel 5

1. Samtidig fremsendes den fulde ordlyd på originalsproget af de love og administrative bestemmelser, der primært og direkte berøres af udkastet til en teknisk forskrift, hvis det er nødvendigt at kende den pågældende tekst for at kunne vurdere rækkevidden af udkastet til en teknisk forskrift, medmindre disse love og administrative bestemmelser er blevet tilsendt i forbindelse med en tidligere meddelelse.

2. Hvis udkastet til en teknisk forskrift af hensyn til folkesundheden eller beskyttelsen af forbrugerne eller miljøet specielt tager sigte på at begrænse markedsføringen eller anvendelsen af et stof, et præparat eller et kemisk produkt, fremsender medlemsstaterne og Republikken Malta ligeledes et resumé af eller henvisninger til de relevante oplysninger om det pågældende stof, præparat eller produkt samt oplysninger om kendte erstatningsprodukter, der findes på markedet, i det omfang disse oplysninger er til rådighed, og angiver, hvilke virkninger foranstaltningen forventes at få på folkesundheden, beskyttelsen af forbrugerne og miljøet, sammen med en risikovurdering, der så vidt muligt foretages efter de generelle principper for risikovurdering af kemis